manthilaffs/sinhala-poems-v1 huggingface dataset:
මගේ තැන: September 2014
මුතියංගණ මහ සෑය වඳින්නේ
සම්බුදු සමිඳුන් ලක් දිව වැඩි දා
ඉන්දික දෙවියන් ඇරයුම් කලදා
සමවත් සුවයෙන් සිටියා මුනිඳා
මුතියංගන සෑ වදිනෙම් පහදා
ඉන්දික දෙව් ඇරයුම පිළිගන්නේ
මුනිදුගේ දා බිඳු මුතු ඇට වන්නේ
හිස පිරිමැද කෙස් දා ලැබ දෙන්නේ
මුතියංගණ මහා සෑ නමදින්නේ
දෙව් බඹ පුදදෙන සෑය වඳින්නේ
සුදු බඳ දිදුලන සෑය වඳින්නේ
මුත්තක දාතුන් අප නමඳින්නේ
Posted by ගිහාන්. at 23:13:00 0 comments
ලඟක නැතත් ඔබ දුරක ඉදන්
ගතින් නැතත් ඔබ සිතම පුදන්
හිමිව නැතත් ඔබ සිතක ඉදන්
කොහොම වෙතත් ඔබ සෙනෙහේ පුදන්
ඔබේ හැඟුම් මට නොහැඟුනා නොවේ
ඔබේ වදන් මා නො ඇසුවා නොවේ
ඔබේ ලඟින් මා දුර ගියා නොවේ
ඔබේ සිතින් මා අමතක වුනා නොවේ
Posted by ගිහාන්. at 01:51:00 0 comments
දේදුන්න ~ Vidula Children's Radio™
3:02 PM සිළුමිණ 1 comment
නිල් පාට ආකාසේ
හිරු නැඟ එනවා
වැහි බිංදු වැටෙනවා
පුංචි වැස්සක් වහිනවා
දේදුන්නක් පායනවා
ආකාසේ පාට හතෙන්
හැඩ වෙනවා
සුරංගනාවියක්
දේදුන්නෙන් බහිනවා
චනිදු සුපසන් ප්‍රේමසුන්දර
1 ශ්‍රේණිය ‘බී’,
කේරි විදුහල, කොළඹ
දයානන්ද රත්නායක says:
October 23, 2013 at 10:03 PM Reply
දරුවන්ගේ හැකියාවන්ට ගුවන්විදුලිය වගේම බ්ලොග් එකක්.
ජාතික ගුවන් විදුලියෙන් - "මතුදා ප‍්‍රතිභා ප‍්‍රභා"...
S A - G A
මහානාම ඉස්කෝලේ අලුත් ලොකුසර් වැඩ බාර ගනී
පාසල් සිසු සිසුවියන්ට I card
ජාතික විෂ නිවාරණ සතිය අද සිට
පරිසර නියමු ජාතික කඳවුර
රාජ්‍ය ළමා නාට්‍ය උළෙලේ හොඳම ළමා නිළිය
ජපන් චිත්‍ර තරගයෙන් ලෝකඩ පදක්කම් දිනූ රමේෂා සඳුමිණ...
ගුවන් විදුලියේ අතීත තොරතුරු අද පරපුරේ දැන ගැනීම පි...
කඳු: ඕ හෝ.. ගලන්න මේ ගංගාව
රැව් දි දී රැව් දි දී නොනැවත ම
හමුවනා තුරු අවැසි ඉලක්කය
ගල් පහර වුව දරාගෙන සොඳින
ඉන් නැඟී වඩ වඩා තියුණු ව ම
ගලනු මැන ගඟවතී නොනැවති ම
දිය තරඟ විසිරුවා ගලන මඟ
පටු සිතුම් සෝදවා පුළුල් කොට
අධම දන හලන කුණු සුසුදු කොට
ගලන නිල් දියවර ම පුබුදු කොට
කඳු: මා මිය ගියොත් ඔබ නිසාමැයි.. මගේ අත්තටු අලවාගෙන බඳ ඉහළ නැඟි ඔබ නිසාමැයි..
කුරුල්ලනි මම වැළපෙන්නියක්
උණුසුම් බර අත්තටු නොම දත්
සිහින පිරුණු ආකාසෙ දුරයි
දෙපයින් ඇවිදින්නට බැරි වෙයි
කවුරුන්ද මා අත්තටු සොරාගෙන ගියේ
මගේ අත්තටු අලවාගෙන බඳ
ඉහළ නැඟි ඔබමැයි
ඔබ ආකාසෙ සරයි
බිමට වැටි මම පැරදුණේ දැයි
මමත් නොදනියි
මා හද සිදුරු කර දිනන්නට ඔබට හැකි
සගය මා මිය ගියොත් ඔබ නිසාමැයි
මගේ තැන ගෙන මගෙ පාට අහසට විසුළ
ඔබ නිසාමැයි
ඔබ දිනූ බව නොදනියි
දුකින් පැළවෙන එකම කවියක
රිදුම පමණක් දැනෙයි
ලෝකයේ හැටි ඔහොමයි
මා මියගියොත් ඔබ නිසාමැයි
Picture - Nico-Vrielink
Posted by කඳු at 2:47 AM
මගේ තැන: ඔබ හිත මවෙත නම් මා වෙත පැමිනෙන්න...
දු‍ටු දා ඉදන් සිත බැදුනා ඇයි මංදා
බැලු දා ඉදන් නෙත ඔබ වෙත උනි රන්දා
යන යන තැනදි ඔබ මතකෙට එයි කැන්දා
හිත දුක පිරේ ඔබ හට නොදැනුනු හින්දා
මට විතරක්ද මේ සෙනෙහස ඇති දැනිලා
ඔබ හට නොමැතිදෝ එය හිත තුල වැදිලා
කිසි දින නොමැතිදෝ ඔබ ඒ ගැන සිතලා
බැරි වද හිතන්නට ටිකකට හිත යොමලා
දකිනට පෙරුම් පුරනව නෙත ඔබේ මුහුණ
අසනට පෙරුම් පුරනව කන ඔබේ වදන
වදිනට පෙරුම් පුරනව ගත ඔබේ පවන
හිදිනට පෙරුම් පුරනව මා ඔබෙ සෙවන
ඔබ හිත වෙනකෙකුට නම් එය පවසන්න
ඔබ හිත ඉඩක් මට නැතිනම් එය පවසන්න
ඔබ හට සැකක් ඇතිනම් එය විමසන්න
ඔබ හිත මවෙත නම් මා වෙත පැමිනෙන්න
Posted by ගිහාන්. at 08:16:00
සිතුව්ලි පවුර: බ්ලොග් ලියන අපිට අදහසක් කපුගේගෙන්
බ්ලොග් ලියන අපිට අදහසක් කපුගේගෙන්
කුරු‍ටු ගෑවේ සරත් ලංකාප්‍රිය Wednesday, October 12, 2011 හරියටම 5:00 PM
සබඳ අපි කඳු නොවෙමු~
උනුන් පරයා නැඟෙන~
සුනිල දිය දහර වෙමු~
එකම ගඟකට වැටෙන~
වියරු ගිනි දැල් නොවෙමු~
වනය අවුලාතබන~
සිහිල දෙන වැස්ස වෙමු~
දැවෙන කැලයට වසින~
නපුරු හීනය නොවෙමු~
ළමුන් නිදි සුව බිඳින~
සොඳුරු අඬහැරය වෙමු~
දනන් නින්දෙන් මුදන~
-(ගුනදාස කපුගේ)
මේකෙ පද රචකයා ගැනත් සඳහන් කරමු නේද? සුනිල් ආරියරත්න මහතා වගේ මතක. වැරදි නම් නිවැරදි කරන්න,
නිදන් ඉන්නකොට ඇහැරවනවා තරං මලක් නෑ මට නං....
දෙවින් ප්‍රේමසිරි Devin Premasiri said...
සැබැවින්ම හදට වැදුනා
කපුගේ ලා වගේ තේරුමක් තියන ගීත කියන ගායකයෝ ආයෙත් ලංකාවේ නම් බිහි වෙන එකක් නැහැ කියලා දැන් ඇහෙන ගීත දිහා බැලුවහම මට නම් හිතෙනවා. ඒ වගේ ගැඔුරු හඩක් මම නම් වෙන කිසිම ගායකයෙකුගෙන් අහලා නැහැ. උලලේනෝ ගීතය ඒකට ‍හොදම උදාහරණයක්, ආදරය, විරහව, ජීවිතය ගැන නියම සමබරතාවයකින් ගීත ගැයුවානම් ඒ කපුගේ ම තමයි.
අද කාලෙ කොහෙද මෙච්චර තේරුමක් තියෙන සිංදු තියෙන්නෙ
:: හෙළ යුගය :: දඬුමොණරය - 9 | හෙළ යුගය
දඬුමොණරය - 9
ත්‍රිපුර විමානය සහ ශකුණ විමානය
මීළඟට අපි 'ශකුණ විමානය' ගැනත් සරල අවබෝධයක් ලබාගනිමු. 'ශකුණ විමානය' කියලා
දැන් ඉතින් දඬුමොණර ගැන මම දන්න ටික ඔයාලට කියලා ඉවරයි. මම හිතනවා මේ සෙල්ලිපි සටහන් පෙළ මගින් ඔයාලට අපි සතුව තිබුණු පැරණි තාක්ෂණ ශිල්පයක් ගැන යම්තාක් දුරකට හරි අවබෝධයක් ගන්න පුළුවන් වෙන්න ඇති කියලා.
උපුටා ගැනීම - http://sellipiya.blogspot.com/2009/10/9.html
දඬුමොණරය - 1
දඬුමොණරය - 2
දඬුමොණරය - 3
දඬුමොණරය - 4
දඬුමොණරය - 5
දඬුමොණරය - 6
දඬුමොණරය - 7
දඬුමොණරය - 8
පල කරේ Char වෙලාව 4:56 PM
No Response to "දඬුමොණරය - 9"
මහකුඩුගල
හල්දුම්මුල්ලේ සොහොන් හා නාගයන් සැරිසරන දෙවොල් බිම
මම එරන්දී... I'm Erandi: 2018
Posted by Buddhika Erandi Jayasinghe at Sunday, March 04, 2018
Labels: මං එරන්දී ඉබේ නොලිය වෙන කවි, ඔන්න මං කිව්වා, කාලීන
හිතුනු වාර අනන්තයි
අනේ අපිටත්
දවසක් ම නැතත්
විනාඩි දෙක තුනක්
අපි අපිම වෙනුවෙන්
පනිනකොට මැද්දට.....
යමුද රවුමක්
හලලා පුන්චිත්තිව
බොරු මොකට ද
අපි කතා උනා
දෙතුන් පාරක්
අපිට හරි හිරිහැර
ලගින් ඉන්නට නැ ඉඩක්
හරි ඉරිසියා කාරියක්
නුඹ නොවුන්නා නම්
අපිටත් තිබුණා
ඉම්පෝර්ට් කරන්නට
වැලන්ටයින් දවසක්
Posted by Buddhika Erandi Jayasinghe at Tuesday, February 13, 2018
Labels: මං එරන්දී අපේ කතා, වැලන්ටයින්
Posted by Buddhika Erandi Jayasinghe at Thursday, January 25, 2018
Labels: මං එරන්දී අපේ කතා, ඔන්න මං කිව්වා, කාලීන, හිතන්න
Posted by Buddhika Erandi Jayasinghe at Thursday, January 11, 2018
Labels: මං එරන්දී අපේ කතා, මනස, හිතන්න, ළමා මනස
Posted by Buddhika Erandi Jayasinghe at Wednesday, January 03, 2018
Labels: මං එරන්දී කාලීන, දරුවනේ චර්යා, ළමා මනස
තේර­විලි ‍තෝරමු ~ Vidula Children's Radio™
10:42 AM නිර්මාණ 0 comments
පඳු­රක් ලෙස හැදෙන්නේ
ගෙඩි කොළ පැහැ­යයි වන්නේ
ඉදුණු විටදි කහ වෙන්නේ
පල­තුරු ලෙස අප කන්නේ
පැහැ­යෙන් රුවිනා
උෂ්ණෙට බොමිනා
ඉති ලෙස හැදෙනා
ඵලය කුමක්දා?
රෑ කල වසනා
ගස් උඩ හිඳිනා
කිරි බී වැඩෙනා
කව්ද? කුරුල්ලා
ගෙයක් රැගෙන ඇවි­දින්නේ
අන­තු­ර­කදි සැඟ­වෙන්නේ
ආයෙත් එළි­යට එන්නේ
කව්ද? කියා සොය­පන්නේ ‍
ඩී.ජී. මධු­සංක ප්‍රසාද් කුමාර
පට්ට­පොල ප්‍රාථ­මික විදු­හල,
හත­ර­ලි­යද්ද, මහ­නු­වර.
කඳු: මුළු හදම ඕනෑය මගෙ නමින්
පුළුලුරින් එක පසක්
වෙන් කරන්නට හැකිද මගෙ නමින්
ලවන් තෙර සිනා නෙළුමක්
පුබුදුවන්නට හැකිද මා නමින්
නිල් නයන මත දිලෙන පහන් පැල එළියක්
තබන්නට හැකිද මා යන මඟින්
ඒත් නුබ පුරා සඳ මෙන් සුපිපි ඔබේ
මුළු හද ම ඕනෑය මගෙ නමින්
මේඝයක් මෙන් අහසම කඩා ඇවිත්
ගෙනයන්න හැකිද දුක මා හදින්
හාදු පිනි තෙත මුසුව හදේ ඉන්දා නෙළුම
සිපගන්න හැකිද මිණිවර කුසුම්
Picture - 'A beautiful mind'
Manosh Sandaruwan Saturday, May 24, 2014
\\මුළු හද ම ඕනෑය මගෙ නමින්//
මෙහෙම උනාම නම් අර කීව අනිත් දේවලුත් නික්ම්ම මුළුමනින්ම අයිතිවෙනවා.
ලියල දැම්මෙ # හූනා at 9:18 AM
කවි පද මග හැරුනු
මා මටම හමු නොවුනු
කලක් ගොස් නිමා වුනු
කයිය නුබ අත හැරුනු
සමාජය පිලි ගත්තු
ජීවිතේ උර ගාපු
රුපියලට යටත් වුනු
ජීවිතේ උගස් වුනු
සෙන්චරිය පෙනි පෙනී
යලිත් නුබ මතක් වුනු
නිසා යලි පන නැගුනු
වදන් පොද වැක්කෙරුනු
කයිය මා නිම කෙරුනු
ලගදීම වෙනස් වුනු
තාලෙකින් එළි බසිනු
ඇති මිතුර බලන් ඉමු
නිම්ශා June 13, 2012 2:20 PM
කයියට හපනෙක් වගේ..ඔන්න හුනෝ මාත් එකතු උනා,,
සහස්‍රෙය් මවක දුටිමි!
කවි පද මග හැරුනු මා මටම හමු නොවුනු කලක් ගොස් නිමා...
චාන්දිගේ සිතුවිලි උයන: February 2013
පින් පුරවන මව්වරුනේ පින් පුරවන පියවරුනේ
සසුනඹරේ දිලෙනා තරු දන් දී පින් පුරවන මව්වරුනේ
කහවත දරලා දරුවන් යන සැටි බලා හිදී පිය වරුනේ
ගිහි ගෙය හැරදා උන් යන මොහොතේ කඳුළු වරන මව්වරුනේ
දරුවන් ගේ දුක් කඳුළු පිසින්නට පියවරු හිටියා නෙතුපිය අතරේ
දරුවන් ඉපදී මියයන මොහොතේ ඒ දුක ඉවසා මහමෙර සේ
පියවරු හිටියා ඒ දුක් ඉවසා මව්වරු හිටියා අනන්ත සසරේ
මව්වරු සිටියා පියවරු සිටියා දුක දරාන ඉපිද ඉපිද යන මේ සසරේ
දරුවන් සඳහා කරුණා මෙත පා කඳුලැළි පිසිනා මව්වරුනේ
දහදිය වගුරා සැම සැප සදලා සෙනෙහස වපුරන පියවරුනේ
මව්වරු පියවරු සසර පුරා දරු දුක ඉවසා නොසැලී හිඳිමි නේ
බෝසත් ගුණ වපුරා පින් පුරවන මව්වරුනේ
පින් පුරවන පියවරුනේ
Posted by Chandi at 1:19 PM 26 comments
මල් කෙල්ලක් මං
Posted by Chandi at 12:12 PM 28 comments
කඳු: එන තුරු මඟ බැලූ අපෙ අම්මා කොහිද?
සෙනේ බැඳන් වෙල වී 'හුරු අහුරන්ට
කොළේ බැඳන් හනිකට බැත ගෙට ගන්ට
වරේ අරන් ඉන්පසු ගඟ පීනන්ට
නඟේ ඉතින් අහවර නැත ගම එන්ට
වනේ කෝන් මොර දමුණු ද අහුලන්ටයි
උඩවැඩියා නැට්ටුවො පෙළ නටවන්ටයි
කනේ කඩුක්කන් සොයමින් ළතවෙන්ටයි
අනේ අවසරයි ආයෙ ම ගම එන්ටයි
ඒත් ඉතින් රුක් අත්තන රුක් කොහිද
මං පාවඩ අතුළ කුසුමැතිරිලි කොහිද
ඉව කර කර සෙවූ කිරි සුසුවඳ කොහිද
එන තුරු මඟ බැලූ අපෙ අම්මා කොහිද
හිර වෙන ඉකිය හද තුළ නවතා ගන්ට
විදිහක් නැතිය අත් හැරි වෙල් දැක ගන්ට
වල් යට නිදන් කළ මතකය අවුලන්ට
නගරෙ ම ගුලිවෙමිය මට බෑ ගම එන්ට
pic. - Charles Dwyer - Grace
මගේ තැන: සිතා බැලුවොත් විමසිලි කරලා
සිතා බැලුවොත් විමසිලි කරලා
කලබල නැතිව බැලුවොත් ආපසු හැරිලා
හැමතැන වෙනස් වී ඇති බව නෙත වැදිලා
ටිකකට සිතා බැලුවොත් විමසිලි කරලා
අපිටම සිතේ අපි ඉන්නේ කොහේ කියලා
අවුරුදු සිරිය විත් අතමිට හිස් කරලා
නෑදෑ හිතවතුන් රහමෙර රස විදලා
හිතවත්කම් බිඳි තරහව ඇවිදිල්ලා
සිදුවූ දේ දැනෙද දැන් වැරදිය කියලා
වසරක් වෙහෙස වී ගත දහදිය හෙලලා
උපයාගත් මුදල දිනයක වියදම් කරලා
ඉන්පසු ලොවට ණයවී දින දින ගෙවලා
ඉන්නේ ඇයිද තාමත් මෝඩයෝ වීලා
වියපත් අපේ වැඩිහිටියන් මා පිය වැදලා
අහගනු හොදයි කොහොමද අවුරුදු කියලා
දැන් දැන් අලුත් දේ හොදහැටි ඔපකරලා
වටිනාකමක් වේද අප දැන් ‍රැවටීලා
අවුරුදු සිරිත් වුව දැන් දැන් මොඩ් වීලා
කරනා කිසිම දෙය අරුතින් සුන් වීලා
අවුරුදු ක්‍රිඩාව වලපල්ලට දමලා
දැන් දැන් අනේ මොනවද රටකට වීලා
Posted by ගිහාන්. at 07:28:00
ඔබ හිත මවෙත නම් මා වෙත පැමිනෙන්න...
මුහුණ දකින්නයි.....
කඳු: පාවෙල් වෙන කිසිවෙකුට කළ හැකිද එය?
පාවෙල් මට ඔබව
මුණගැසිය හැකිනම්
ඔබ තුවක්කුව හා කතා කළ
මන්දාරමින් පිරි සන්ධ්‍යාවේ යළිත්
මොනතරං දේ තියෙනවද කියන්න
මඟ හැරුණු අතරමං වෙන දේවල්
කුඩා ගැහැණු ළමයෙකු වගේ - තව දුක හිතෙන දේවල්
පන්තියේ දෙවැනියාට - කොහොමද ලැබෙන්නේ මල්
මට අහන්න තියෙනවා මට නොතේරෙන දේවල්
පාවෙල් කිව නොහැකිය වෙනත් කිසිවෙකුට මට
එවන් විට චූල ලන්තෑරුමෙළියක්වත් සොයා ගත නොහැක හදවත
ඔබේ උණුසුම් අත්වලින් උණුසුම් කළ හැකිද සීතලෙන් ගල් ගැහුණු හිත
Picture - Elvira Amrhein
Posted by කඳු at 3:02 AM
58.වටහා ගැනීම
By ප්‍රභා November 06, 2019
අත හරින්නට හිතෙන තැන් වල
තදින් අල්ලන් හිටියා
හැරයන්නට හිතෙන තැන් වල
නොයා නැවතී හිටියා
රිදෙන හිත ඉරිතැලෙන හිත
ඉවසා දරා හිටියා
කදුලු පිරි දෑසින් ලොවක්
දෙස සිනාසී බලා හිටියා
ජිවිතය ලියනා කතාවේ
අරුත හිතමින් හිටියා
දිරිය හිත ඇවැසි බව
වටහා ගනිමින් හිටියා
ගොයම් කයිය ~ Vidula Children's Radio™
4:59 PM නිර්මාණ, සිළුමිණ 0 comments
කරල් පැසීලා පැත්තට බරවීලා
ගොවි මහතගෙ හිත සතුටින් ඉතිරීලා
කයියක් කියමු අපි හැමෝම එකතු වෙලා
ගොවියො ගෙවිලියෝ කතා වුණා
උදෑසනම ගොවියෝ කුඹුරට ආවා
දෑකැති අතැතිව සිටියා
කවි කියමින් ගොයම් කැපුවා
ගමේ කයිය නිමා වුණා
රවිශා රඳැස්මි හපුආරච්චි
5 ශ්‍රේණිය ‘සී’,
සංඝමිත්තා බා.ම.වි., ගාල්ල
කඳු: රෝස පැහැය විතරක් මට දෙන්න
තුශානි Thursday, March 27, 2014
රෝස පාටට මමත් හුඟක් ආසයි..
එතකොට අනිත් පාට මම තියා ගන්න ද..... ? :) :)
වේදනාවේ පැහැය මට දී
අන් සියලු පැහැ ඔබ ගන්න :)
ගංඟාවේ ගීතය Thursday, March 27, 2014
කඳුලකින් හේදිච්ච කොපුල්තල
ලා රෝස පාටකින් සරසන්න
හිනාවෙන හිත්වලට
කුසුමකැයි
රැවටෙන්න
ඒ වගේ වෙලාවට රෝස පැහැය විතරමද තියෙන්නෙ
පෙම් හසරැල්: හිස්ව නැත නුඹෙ ලැගුම් හල මා
හිස්ව නැත නුඹෙ ලැගුම් හල මා
යළි කෙසේ මම් නුඹට ලං වෙම්ද
හැර ගොසින් දෙවසරක් ගත වෙත්ම
තවම ඇත හිත නුඹේ සෙවනැල්ල
අඳුරු වූ අප බැඳුනු පෙම් කුටිය
දුටිමි නුඹෙ රූ නොයෙක් අයගෙන
ලංව බලතොත් නුඹද නොම වෙය
අහම්බෙන් හෝ දකිනු රිසි වෙද
නොමැත නුඹ කිසි පෙනෙන මානෙක
නුඹේ ලොව අද නොමැති වුද මා
මගේ ලොව තනි මකයි නුඹ මා
සිතින් සිතුවද දිනක් පාසා
හිස්ව නැත නුඹෙ ලැගුම් හල මා By
3/21/2016 4:31 PM
කිරි ඉද්ද පිපී හිනැහෙන හැටි බලන්න එන්න | කවි දෝසි | ~ Vidula Children's Radio™
කිරි ඉද්ද පිපී හිනැහෙන හැටි බලන්න එන්න | කවි දෝසි |
කිරි ඉද්ද පිපී හිනැහෙන හැටි බලන්න එන්න
නිල් අහස දිගේ පියඹන සියොතුනි මෙහෙ එන්න
කිරි ගොයම පැසී එක කවියක් කියලා යන්න
මහපොළොව හිඳී නොසැළී නුඹලා සනසන්න
මගෙ පුංචි පුතේ පුන් පෝ දා අහස බලන්න
දයා දියෙන් තෙමෙනා හදවතක් තියෙන්න
ආදරයෙන් සොබා දහම දිහා බලන්න
මගෙ පුංචි දරුවනේ වසවිස ගැනත් හිතන්න
ගන අඳුරු රැයට පහණක් සේ රැස් විහිදන්න
පුංචි ලොවක පුංචි එවුන් වගේම ඉන්න
කුරුළු පැටවුනේ පියඹා ලෝකෙ දකින්න
අකුර අකුර එකතු කරලා නැණස වඩන්න
සොඳුරු ලොවක් තැනුමට නම් නුඹලට ඉන්න
නිල් මැණික පරද්දන එළියකි දැනුම කියන්නේ
ඒ එළියෙනි මිනිසත්කම පාට වැටෙන්නේ
කිරි හිනාවකින් කලතා ලෝකෙට කියපන්නේ
ඔය ආදරයයි සියල්ලටම වඩා වටින්නේ
මගේ තැන: February 2015
පෙම් බැදි සිත....
සෙනෙහස තිබුණමුත් උතුරා හිත පතුලෙන්න
කිසිලෙස එපා එය නැතිවෙන මග ගන්න
වට පිට ප්‍රශ්න ඇයි එය හා යා කරගන්නේ
වෙන අය වෙතින් නොව එය නැතිවන්නේ
කරනා දෙයිනි එය ඔබ නැතිකරගන්නේ
පසුවට පසුතැවෙන වැඩ ඇයි මේ කරගන්නේ
හිත ‍රැදි සෙනෙහස නෑ කවුරුත් හදුනන්නේ
පෙන්වන විටයි එය හොදහැටි දැනගන්නේ
පෙන්වන හැමම ඇත්තක් නොමවෙන්නේ
හිත තුළ තිබෙන දේ කොහොමද දැනගන්නේ
කල් ගත වන විටදි ටික ටික පෙනෙමින් යන්නේ
එනමුත් නොමැත එය හරිහැටි හදුනා ගන්නේ
සිහියෙන් බැලුවොත් සෙනෙහස දැන ගන්නේ
පෙම් බැදි සිතට කොහේ සිහියක් පැමිනෙන්නේ
හැමදේ අනියතයි එය හරි හැටි දැනගන්නේ
ඇත්තක් නොදැන විටදියි දුක ලංවෙන්නේ
නිසිලෙස සිහිය උපදා ඇත්තම දැනගන්නේ
එවිටයි ලොවේ නිසි ජය දිවියට හිමිවන්නේ
Posted by ගිහාන්. at 10:17:00 7 comments
කඳු: වහින්නට යැයි කියූ කල
අහස ගුගුරා වහින්නට විය
සිනාසෙන්නට පැතූ සඳ
එක සිනාවක නැතිව නික්මිණ
වසන්තය එන බව කියූ කල
නුබ අරා ගිනි වැදෙන්නට විය
මලින් මල තුර'ගිස මලින කර
වසන්තය දුර ඇදෙන්නට විය
බඹර තුඩකට පිදුණු ආලය
මුවින් මුව ගුමු නඟන්නට විය
රිදුණු හිතකින් වැටුණු කඳුළට
දනන් දන මිල තබන්නට විය
Picture - Prokazov Boris
රූපේ Tuesday, April 07, 2015
මේකට නම් අැඩෙනවා....
කල්‍යාණ මිත්‍ර Tuesday, April 07, 2015
බඹර විසින් පෙළුණු ආල හිත් වලට අඩු ලංසු තියන්න තමයි ගොඩාක්ම දෙනෙක් බලාගෙන ඉන්නේ සමාජේ. අපූරුයි කඳු!
කුරුටු ගෑ ගී පවුර Wednesday, April 08, 2015
ඔහොම තමා කදු..... තේරුම් ගන්න අමාරුයි
Warna Kulakaya Wednesday, April 08, 2015
කවදත් වගේ විශිෂ්ට පබැදුමක්
ඔබට ජය කඳු!
කඳු: සිරිමත් මගෙ සකි
අසරණ ළමයෙකි
නොදත් මුසා වැකි
මිණිවර මල් දැකි
බමන මතින් උන්
සංකර බමරුන්
ගෙන මල පිරි රොන්
පැන යන ඔහුරින්
මානන 'ඟිලි දැක
පායන ඉර සක
ගිනිගත් සිරි ලක
සිරිමත් නිහඬෙක
අරුම ගුලාවකි
අවර වලාවකි
නියඟ කලාවකි
මූඪ මුලාවකි
කහ ඉර මත මළ
හැඟුම් විහඟ පෙළ
නුදුටුව 'යුර පල
දිවි ගෙවු සිරි මල
Picture - W. Kandinsky
කඳු: සරසවි දේවී
සරසවි දේවී අමර අංගනී
සේකර වුවනී අම රස වදනී
ආසිරි දේවා දීපසිඛාවී
සරස්වතී දේවී වන්දේ
සරස්වතී දේවී
සජිත රජිත රූ දේහණධාරී
සුඛිත මුදිත ආලෝලන ලෝලී
සුලලිත නර්තන ධර්ම ප්‍රසාදී
පාරවින්ද වන්දේ පියභාණී
චන්ද්‍ර බිම්බ බල නේත්‍ර ප්‍රභාවී
නයන මූර්ති ශුභ ශෝභානාරී
මියැසි මියුලැසී උදුල ශාලිනී
පාරවින්ද වන්දේ රුචිරාණී
කඳු: හුස්මක් වැරදුණත් අම්මේ
පඩිපත ම හූරලා ගන්නවා
අටේ ඉඳලා අටට වැඩ
විධායක යැයි කියනවා
ඕටීත් නෑ කියනවා
පෝය දා විතරයි නිවාඩුව
ගමේ සඳ මට පෙනෙනවා
හීන කන්දෙන් එබෙනවා
නෙළා අරලිය පුරා සුදුවට
අම්ම එක්ක ම වෙළෙනවා
වෙල් එළිය මැද හඳපාන වී
අම්ම පන්සල් වඩිනවා
හිතින් මං දණ නමනවා
බෝඩිමට පන්දාහයි
කන්න බොන්නත් ලෝබයි
ආත්තම්මගෙ බේත් පංගුව පෙනෙනවා
වතුර උගුරෙන් හිත තෙමාගෙන
වැඩපොළට මං දුවනවා
රේල් පාරේ ගෝරනාඩුව
කන් අගුලු ලා ඇහෙනවා
අම්මගේ සුදු මුහුණ පෙනිලා
ඉතින් මං අහක බලනවා
කඳුළු බිඳුවක් පිපෙනවා
ඒත් හැමදම රෑට හීනෙන්
අම්ම ළඟ මං නිදනවා
ආත්තම්මගෙ බණ කතා මට ඇහෙනවා
සක්‍ර දෙයියොගෙ ආසනේ
උණු වෙන්නෙ නැතුවද හිතෙනවා
ගෙදර එන්නට පාර නැති වුණ
සාවියොත් මෙහෙ ඉන්නවා
පාර පෙනුණත් ගෙදර එන්නට
තටු නැතුව මං ඉන්නවා
හිතින් ගෙයි පිල්කඩට වී ගෙන
කහට උගුරක් අහනවා
Picture - Albert Oehlen, German, Born 1954
Posted by කඳු at 9:18 AM
Thilaka Sitha Tuesday, September 17, 2013
වෙනදාට වඩා සරල බසක් යොදාගෙන. මේකත් අපුරුයි. ඔබට ඔනෑම හැඩයකට කවි මැවිය හැකියි. ජය.!.
කඳු Tuesday, September 17, 2013
2015 | කෝඩුකාරයාගේ අඩවිය
පපුතුරක උණුහුම
නිදිවරන රාත්‍රියේ
ලේ නහර කැටි ගැහෙන හීතලේ
ඔය සුමුදු පපුතුරේ
දැනෙන උණුහුමටමයි මම ආදරේ
ඇහි පියන් බිම වැටී
තුන් හිතම සලිත වී
සියොලඟම හිරිවැටී
සුසුම් යදිනා...
උණුහුමටමයි මගෙ ආදරේ...
.......කෝඩුකාරයා
Posted by කෝඩුකාරයා at Saturday, February 21, 2015 0 comments
කරත්ත කවි ~ Vidula Children's Radio™
දුප්පත් කමට ගොන් බැඳ ගෙන දක්කනවා
වයිර ගොනා දණ ගහලා දිනකොට
මයිල ගොනා පැන්නයි පස්සට හොරට
මොකද කරන්නේ පූරුවේ කළ පවට
ඇදපන් ගොනෝ ඇදපන් ගාල ගාවට
බතල කන්ට බැරි බතලේ ගල කන්ද
අලට කන්ට බැරි අලගලේ කන්ද
හූනට කන්ට බැරි හුන්නස්ගිරි කන්ද
මෙකඳු තුනට නායක සමණල කන්ද
උපන්නාට මේ ලොව වැනෙනවා විනා
ලොව සිරිතට අඹු දරු රකිනවා විනා
රූපේ අරන් පාපේ ගෙවනවා විනා
ගෙන යන දෙයක් නැත ණය ගෙවනවා විනා
කළු ගල් තලාලයි පාරට දමන්නේ
කිරිගල් පොත්ත කන්දයි අපි නගින්නේ
බර වැඩියෙන් පටවා කළ වරදට
තඩිබාල දැක්කුවෙ ගොන් ඉස්සරට
වුණ මෙමුලා කියමිද මම දැන් කාට
සුදු වයිරෝ ඇදපන් ගාල ගාවට
එගොඩ ගොඩේ නා කණුවේ බැන්ද ගොනා
මෙගොඩ ගොඩේ සපු කණුවේ බැන්ද ගොනා
දෙගොඩතලා යන වතුරට පැන්න ගොනා
අපොයි මගේ රන්මුතු වල්ලියා ගොනා
තණ්ඩලේ දෙන්නා දෙපොලේ දක්කනවා
කටු කැලේ ගාලේ නොලිහා වද දෙනවා
පවු කල ගොනෝ ඇදපන් හපුතල් යනවා
කවි දෝසි | http://boondi4kids.blogspot.com/
"බිඟු නද": 2019
නිල්ල නෙලන ආකාසේ
ඈත දුර පියඹා යන්නට
පුළුන් වලා අස්සෙන්
සීතල ගත තවරා
මටත් මගේ සිතටත්
මගේ පාඩුවේ...
කුරුටු ගෑවේ: බිඟූ හරියටම 8:39 AM No comments:
කුරුටු ගෑවේ: බිඟූ හරියටම 5:56 AM 1 comment:
සායම් කරමින් ගෙත්තම්
හිමින් සීරුවේ වත්තම්
කරගෙන ගියේ පට්ටම්...
කුරුටු ගෑවේ: බිඟූ හරියටම 12:42 AM No comments:
මගේ තැන: December 2013
Posted by ගිහාන්. at 22:08:00 0 comments
හිස පිරි කෙස් වැටිය පසෙකලා
නෑ පිරිසගෙන් ඈතටම වෙලා
කහ වත නෑ කයට බරවෙලා
සුපහන් සිතෙන් යයි සැනසිලා
යන යන තැනක නෑ හිත ‍ රැදිලා
ගෙන යන දෙයක් නෑ අත ‍රැදිලා
සිත යන දෙසයි සැනසුම සොයාලා
නැවතුම සොයයි දුකගැන පෙනීලා
හිත බර යොමන ‍රැකගන්න කෙලෙස්
ගත බර නොමැත ‍රැකගන්න කිසිත්
රෙදි පිලි කොහිද සරසන්න කයත්
අරුතින් පමණි ගතවන්නෙ දවස්
තරුණයි කියා නැත කිසි මත් බවක්
ලෙඩ නෑ කියා නැත එය හිතට අරන්
මරණය උරුම බව නිති සිහිය දරන්
වැඩහිද දහම් මග නිරතුරු පුහුණු කරන්
දැකගන සොදින් සැනසිමේ මග
දුක් ගිනි නිවන් සිසිලසේ මග
සැපයම ලබන් සුගතියේ මග
නිති හුරු කරන් සමිදුගේ මග
ගමනක නිම නොවෙයි
නැවතුම් පල මෙයයි
දුකනම් අත ලගයි
සැනසුම බෝ දුරයි
සැපයක් නොම ‍රැදෙයි
දුකනම් නිති ලැබෙයි
සැපදුක මැදි කරන්
දිවියම යා යුතුයි
ඉපදුනු බව සැබැයි
මරනය උරුමයයි
ලෙඩ දුක් සමගමයි
කෙලෙවර තව දුරයි
ජරමර හරි ගොඩයි
කරදර නිම නොවෙයි
බාධක අපමණයි
යා යුතු මග මෙයයි
විටකදි සතු‍ටුවෙයි
කදුලක් දිය කරයි
සිනහව ලග නැවෙයි
තරහව ගොඩ ගැසෙයි
රාගය ගිනිගනියි
තරහෙන් පලිගනියි
මුලාව, වැඩ කරයි
සසරට ගොඩ ගසයි
යලි යලි ගමනෙමයි
නැවතුම කන වැකෙයි
එනමුදු පසෙකලයි
ආයෙත් දුක් විදියි
සබැදුම් මහ ගොඩයි
අත්හල නොහැකිවෙයි
දුකකම යලි ‍රැදෙයි
තේරුම් නොම ගනියි
මිසදු‍ටු වෙත ඇදෙයි
‍රැදි ‍රැදි පැටලවෙයි
දහමට නොම වැටෙයි
කරුමය ‍රැස් කරයි
දහමම සැකකරයි
මත තුල ගැට ගැසෙයි
නිසිමග අත හරියි
සතරට යලි වැටෙයි
බුදුහිමි දැක සොදින්
බුදුබණ සිත දරන්
මග ගෙන පියවරෙන්
පිරිසට එක් වෙයන්
Posted by ගිහාන්. at 17:57:00 2 comments
ගලපන පද දහසක
නොගැලපුන පදයකි නුඹ
පිපිදෙන මල් සහසක
නොපිපුන මල නුඹ
රෑ අහසෙ තරු දහසක්
නැති තරුවයි නුඹ
දු‍ටු සුන්දර හැම සිහිනෙම
නොදු‍ටුව සිහිනය නුඹ
ගී ගයනා සියොතුන් මැද
නිහඩව සිටියා නුඹ
පා තබනා ගමන් මගේ
නොගිය මගයි නුඹ
අරුත්බරම කවි සහසක
අරුතක් නැති කවියයි නුඹ
පතනා පැතුමන් තුල
නොපැතු පැතුම නුඹ
හිමිවෙන නෙත් දහසක් තුල
හිමිනොවෙනා නෙත් යුගලයි නුඹ
Posted by ගිහාන්. at 10:05:00 3 comments
Posted by ගිහාන්. at 07:21:00 0 comments
සුගතියේ අගතිය | ලොකු අකුරු....!
By: රන්සිරිමල් (ලොකු) on Friday, September 23, 2016
සුගතියෙන් පැන්නු දා පටන් ඈතට
සුගතියක් වුනේ නෑ පොළව කෙටුවට
ඒවා ඇවිත් පැටව් අරගෙන දෝතට
එබි එබී බලයි ගේට්ටුවෙන් ඇතුලට
පළු දෙකට යකඩ දැල් ගහලා
යකඩ දම්වැල් වලින් ඔතාලා
ඉබි යතුරු අවුණා අගුළු ලාලා
එන්න බැරිවෙන්ඩම වහලා
ප්ලාස්ටික් මල් පඳ්‍රරු මහ පාර දෙපැත්තෙත්
ඉලාස්ටික් නූල්වල බැඳි විහඟු ගැස්සෙත්
රතුපාට පල දරා ඉහල ඉහලම අත්තෙත්
උයන මැද පරණ ගහ නම් තවම වැජඹෙත්
"සර්පයා කිව්වෙ ඇත්තයි
දෙයියො අපි ගැන ඉරිසියයි
අම්මපා ඉහට හෙණ පුපුරයි
තොපේ උරුමය තොපෙන් වසංගයි"
අරන් ඒ උකුලෙන් මේ උකුලට
උගන්නයි ඈ බාල පැටියට
ඇඟිල්ලක් අල්ලන් හිටියට
තේරෙනව හොඳට ලොකු කොළුවට
කොහෙන් දෝ අළුපාට ගුරුලෙක්
ඇවිත් අත්තක කොටයි ඇපලක්
ගැලවිලා අලවාපු නට්ටක්
බිමට වැටිලා බිඳුණි පළුවක්
"ගිණි කඩුව ලෙලවා අපිව උයනෙන් එලවලා කුදලා
දිව සළුව දිවගා වැඩ සිටිය සට්ටැඹියො මයිකල්ලා
මල් උයන වනසා මල් ඇඳපු ගල් ටයිල් කැට අල්ලා
මැටි අැපල් එල්ලා තහනං ගහේ ගෙඩි ටිකත් කඩලා"
පින්තූරය -http://www.womeninthebible.net/wp-content/uploads/2016/04/BacchiaccaCA.jpg
Posted by රන්සිරිමල් (ලොකු) at Friday, September 23, 2016
ඉවාන් පවුලූශා: September 2013
ලිව්වේ ඉවාන් පවුලූශා එතකොට වෙලාව 12:43 PM 50 comments:
ලිව්වේ ඉවාන් පවුලූශා එතකොට වෙලාව 2:54 PM 100 comments:
ලිව්වේ ඉවාන් පවුලූශා එතකොට වෙලාව 10:30 AM 76 comments:
පුතේ මගේ හොඳ දරුවෙක් වෙන්න බලන්න
අනාගතේ අපි සැමගේම දිදුලවලන්න
අප්පච්චියි මමයි මියෙන දවසක ඔන්න
අපිට ඕන ඔයාව ලොක්කෙක් කරවන්න
ලොක්කෙක් නම් අම්මෙ කොහොම බැරිවද වෙන්න
ඔයා හිතන් ඉන්නේ ඩොක්ට කෙනෙක්ම වෙන්න
ඩොක්ට කෙනෙක් ඉංජෙක් විදුහල්පති වෙන්න
මටනම් බෑ පාරේ උපවාස කරන්න
එහෙනං උඹ හිතන් ඉන්නේ ක්‍රිකට් ගහන්න
රගර් බෝලේ අතේ තියන් ප්‍රැක්ටිස් යන්න
පිස්සුද මට නම් බෑ ඉස්පෝට් කරන්න
මට ඕනේ ඇස්ට්‍රොලොජර් කෙනෙකුන් වෙන්න
මට ඕනෑ හැටියට පාලනේ කරන්න
කැන්ගරු දේශේ අගමැති ගෙදර යවන්න
ලෑන්ඩ් කෲස් එකේ නැගලා රවුම් ගහන්න
ගණිතය විද්‍යාව දැනන් කුමක් කරන්න
ඉස්කෝලේ ගිහිං බෑනේ කාලය කන්න
ජෝතිෂ ග්‍රහ විද්දියාව ගැන දැනගන්න
ලිව්වේ ඉවාන් පවුලූශා එතකොට වෙලාව 6:31 PM 62 comments:
Labels: විරිදු, ස්වතන්ත්‍ර
චීන්නුන්ට අරකත් දෙමු අරගෙන යන්න
ජිනීව කෙලින්ම යන්න
මිහින් එකට නගින්න
කොන්ඩේ බැඳපු චීනුන්ගෙන් ලෝන් ගහන්න
ප.ලි. මේ විරිදු සුරල් ලියන්නට සිත්වූයේ අද මාතලන්ගේ
ලිව්වේ ඉවාන් පවුලූශා එතකොට වෙලාව 1:12 PM 81 comments:
ලිව්වේ ඉවාන් පවුලූශා එතකොට වෙලාව 10:43 AM 76 comments:
ලිව්වේ ඉවාන් පවුලූශා එතකොට වෙලාව 3:56 PM 63 comments:
කඳු: මායාකාරී ආහ්ලාදය
මුළු රැයම ඔබ හා ගෙවන
බැසිය යුතු නැවතුම්පොළවල්ද
පසු කර යන
තව නොබෝ දිනකින්ම
මරණීය වේදනාවක් වනු ඇත
එ විට ඔබ අවහිර කළ යුතු කොතැනින්ද
හැල්මේ පණ ගැසුණු
හද නහර මිරිකා ගැට ගසා
ප්‍රේමයේ ආඝාතයෙන් මා මිය යන පරිද්දෙන්ද
Posted by කඳු at 8:31 AM
ජීවිතේ යාත්‍රාව: May 2018
ප්‍රාර්ථනාවන්ට සවන් දෙන
දේවදුතයකු එවන්න,
දන්නවද? මට අවැසි
මේ කවිය ඈ දෙතොල් මත තබන්න
දෙවියනි, එපමණක් නොව,
මායා දැත් ඇති සුරදුතයකුද එවන්න,
ඇත්තමයි මට අවැසි
සිහිනයක් ඈ දෙඇස අලවන්න
ඔබ යදින මොහොතකදී පවසන්න
ආදරය ඇත්තේ ඈ තුළද, ඒ හදවතද,
මට දිශාව පෙන්වන්න
වහ වහා ඒ ආත්මයේ සැතපෙන්න
ඔබට කිනම් පඩුරක් අවැසිදැයි පවසන්න
හදවතේ ලිපිනය සමඟ
මේ කවිය ඈ වෙතට ගෙන යන්න
“මොහොතක් සන්සුන්ව හිදින්න”
මේ යාඥාවට පසුත් එලෙස නොපවසන්න.
හදවත සුවඳ විලවුන් ඈ මුවඟ නොගැවී
දසත දස අත විසිර යන හැටි
අඩවන්ව නොඉඳ දෙනෙත් හැර බලන්න
- May 30, 2018 4 comments:
"කාලි"
උඹේ ඔය මුදු මන්දහාස බැල්ම,
පෙනී නොපෙනෙන අයුරු දිගැටි ඇහි පිය පියවිල්ල,
කතාවක අතරතුර කෙහෙරැලිත් අවුස්සා ලතාවට හිස සෙලවිල්ල,
ජප කරන මන්තරයක් වගේ උඹේ ඔය කියවිල්ල, තෙත බරිත දවස්වල ආදරේයැයි මිමීණිල්ල, "මහන්සියී" උර හිසක හිස තියන හීන් වු කෙඳිරිල්ල,
කාලි, මේ තමයි සමහර හේතුකාරක,
"ඇයි මෙච්චරම" උඹ අහන කොට දෙන්න තිබුණ උත්තර.
පොතක පිටු අතර ඇස් ගිලෙද්දී, " පොත නෙවෙයි මගේ දිහා බලපන්" උඹේ ඔය රැවිල්ල,
රණ්ඩුවක අතර තුර " මගේ විතරයි" යැයි කියන මතක තබන්නට කරන හැපිල්ල,
ලොවම එපා වුණ වේදනා පිරි දවස් වල හිසතගා උඹ කරපු ඒ නැලවිල්ල,
කාලි, දන්නවද? උඹ තමයි මට තිබුණ එකම එක සැනසිල්ල,
කාලි, මේ තමයි සමහර අමතකම නොවන මතක, "අමතක වෙයිද" උඹ අහන කොට හිතේ කොටා ගත් පිහිතල පාර,
විරාම ලකුණු රැසකට පස්සේ උඹ තැබු නොමැකෙන ලකුණක් වුණා කාලි, අපතර මෙන්න මේ නැවතිල්ල,
අදෝ‍නාවක් නෙවෙයි ජිවිතය, හිනැහුන දවස් තිබුණා කාලි උඹ එක්ක, ඒ හැම තත්පරයකටම වන්දි ගෙවන්නට අහන් ඉදපන් මේ වැලපිල්ල,
උණුසුම්ම හාදුවක් සිහිව තිගැස්සෙන කොට අදත්, මම හිතන්නේම කවදාක සිදුවේයිද මේ හෘද ස්පන්දන නැවතිල්ල,
මටත් උඹටත් අමතක වු තවත් තැන් ඇති කාලි, මේ තමයි මම උඹට ලියන අන්තිමම පැමිණිල්ල,
කාලි, මේ තමයි දිනපොතක ලියැවෙන සමහර කටුසටහන්. " මම ගැන ලියන්න"උඹ කියනකොට ලියන්න නොහිතුන හුඟාක් කඩතොලු වෙච්ච වචන.
- May 27, 2018 9 comments:
නිදහස් සිතුවිලි: October 2018
කොඳ මල්..........
සතිදෙකකින් විතර මොකවත් ලියන්ටත් බැරිඋනානෙ...සාමාන්‍යයෙන් මම අනිවාර්යයෙන් සතියකට සැරයක් පෝස්ට් එකක් දාන එක දානවාමයි. මේ පාර ඒ සුපුරුදු ක්‍රියා පටිපාටිය අනුගමනය කරන්ට බැරිවුනේ පහුගිය බෘහස්පතින්ද අපි අලුත් ගෙදරකට ආපු හින්ද.
අලුත් කිව්ව්වෙ අපිට අලුත්. නැත්නම් අවුරුදු පහ හයක් පරණ එපාර්ට්මන්ට් එකක්.ඉතිං ඔය සුලු සුලු අලුත්වැඩියා කිරිලි, තීන්ත ගෑවිලි ටයිල් බයිල් එහෙම සුද්ද පවිත්‍ර කෙරිලි තිබ්බ ඕසෙට. පහුගිය සති අන්තෙ තනිකරම කලේ ඒ වැඩ කටයුතු. ඒ හින්ද තමයි සිකුරාද කොහොමත් මම දාන පෝස්ට් එක දාන්න අතපහු උනේ. දැන්නම් අවුලක් නෑ.
ඉතිං ඔය පරණ ගෙදරින් එන්න ඉස්සෙල්ල අනවශ්‍ය දේවල් ඔක්කොම අයින් කලා.එහෙම හොයා බලද්දි පරණ ෆයිල් එකක් ඇතුලෙ තිබිල හම්බ වුනා කියමුකො මම කාලෙකට ඉස්සෙල්ල ඒ කියන්නෙ හරියටම කිව්වොත් එයිට් ඉයර්ස් එගෝ ලියපු කවි කීපයක්. යටින් දිනෙත් තිබ්බ. 2010 ඔක්තොබර් 08. පොඩි කුමාරිහාමිගෙ බ්ලොග් එකට කමෙන්ට් එකක් විදිහට ලියපු කවි පෙළක්...
මම බ්ලොග් ලිවිල්ලට අත්පොත් තිබ්බෙ පොඩි කුමාරිහාමිගෙ වියුණුවෙන්. ඒක කියන්න ඕන කිසිම සැක සංකාවකින් තොරව. ඒ වගේම බොහොම දක්ෂ නිර්මාණශීලි රචකයො රචිකාවියො කීප දෙනෙකුත් මම අඳුනගත්තෙ පොඩ්ඩිගෙ වළව්වෙදි. ඒ බහුතරයක් දැන් ලියන්නෙ නෑ..ඒකයි මට කණගාටු..ඒකයි මට කණගාටු..ජානුස් ගොයිය..අමාරිස් ..ටී.ජී...ඒ දැනට නොලියන මොඩල් එකේ අංගනාවියො. සිත්තමී නම් තාමත් ලියනව දිව විකාගෙන...හෙහ්..හෙහ්...
හරි එහෙනම් මෙන්න ඒ කවි පෙළ...
සඳවතිය හන්තාන මත එබෙයි
පුබුදුවූ කොඳ කැකුළු මඟ සැලෙයි
සඳ කැණින් තෙමුණු නුඹ වත දිලෙයි
අපරිමිත සෙනෙහෙ මා හද පිරෙයි
නදීතෙර ළවැළි තල පා තබා
පිය නගමු දෙපා රිදෙනා තුරා
මේ හැඟුම් විඳිමු මුලු සිත පුරා
එපමණකි පැතුම දිවි ඇති තුරා
නුඹෙ කිකිණි සිනා හඬ අසන්නට මනාපයි
සිනහසෙනවිට දෑස සිහින්වෙන හැටි අගෙයි
පෙර සසර මෙලෙස අප සිටියදෝ මට හැඟෙයි
නිල් නයන විලට වැද ගිලෙන්නෙමි එද සැපයි
කතර වුව නුඹ අසල නම් සදෙව් ලොව වගෙයි
අතරමඟ නවාතැන් මේ මඟෙහි බොහො තිබෙයි
කල්ප සුවහසක්වුව නුඹ අසල නම් අගෙයි
සසර සරනා තුරා නුඹ මගෙයි මම නුඹෙයි
පාර දිගේ......: January 2012
ලිව්වේ උපේන්ද්‍ර හර්ෂණ ද සිල්වා @ 10:44 PM 22 අදහස්
ලිව්වේ උපේන්ද්‍ර හර්ෂණ ද සිල්වා @ 7:23 PM 9 අදහස්
තමා හිසට තමන්ගෙ අත නැති දවසුත් තියනවා
ලබා උපන් හැටි කියමින් දේව පැතුම් පතනවා
මනුස්සකම රන් කහවනු ලගදි දෙකට නැවෙනවා
පින් කරන්න දැන් දෙයියොත් මාසෙ පඩිය බලනවා
මහ පාරේ වීදි පුරා කඩවල පින් තියනවා
අත බර අය සදලුතලෙන් බැසවිත් පින් ගන්නවා
තව්තිසාවෙ බැංකුවෙ අය ඒ පින් කඳ මනිනවා
අතේ සතේ නැති එකාට දෙයියෝ අහක බලනවා
අපේ හිතෙත් උසම තැනක පසේ බුදුන් ඉන්නවා
මල් පුදන්න තැනක් නැතත් හිතේ පැතුම් තියනවා
කුසේ ගින්න මරා ගන්න දවස අපෙත් ගෙවෙනවා
අතේ සතේ නැතත් පුතේ අපිත් බුදුන් වඳිනවා
Labels: අපිත් බුදුන් වඳිනවා
ලිව්වේ උපේන්ද්‍ර හර්ෂණ ද සිල්වා @ 9:24 PM 3 අදහස්